Kanada banki
Kanada banki (inglizcha: Bank of Canada, BoC; fransuzcha: Banque du Canada) Qirollik korporatsiyasi va Kanada markaziy bankidir. 1934-yilda Kanada Banki toʻgʻrisidagi qonunga muvofiq tuzilgan, u Kanadaning pul-kredit siyosatini shakllantirish hamda mamlakatda xavfsiz va sogʻlom moliyaviy tizimni targʻib qilish uchun javobgardir. Kanada banki Kanada pul birliklarini emissiya qiluvchi monopol organ boʻlib, hukumat uchun bank xizmatlari va pul boshqaruvini taʼminlaydi va Kanada moliya institutlariga kreditlar beradi. Shartnoma boʻyicha Kanada banknotlarini 1935-yildan beri Kanada banknot kompaniyasi emissiya qilib keladi. Kanada banki bosh ofisi Ontario provinsiyasi Ottava shahri Vellington koʻchasi 234-uy manzilidagi Kanada Banki binosida joylashgan. Binoda, shuningdek, 1980-yil dekabr oyida ochilgan va 2013-yilda vaqtincha yopilgan Kanada Banki muzeyi joylashgan edi. 2017-yil iyul holatiga koʻra, muzey hozirda Ontario provinsiyasi Ottava shahri Bank koʻchasi 30-uy manzilida joylashgan, biroq Kanada Bankining yer osti yigʻilish xonalari orqali asosiy binolar bilan bogʻlangan.